AIŠKINAMASIS RAŠTAS

Dėl Molėtų rajono savivaldybės seniūnaičių rinkimo tvarkos aprašo patvirtinimo

1. Parengto tarybos sprendimo projekto tikslai ir uždaviniai: Seimui priėmus Lietuvos Respublikos vietos savivaldos įstatymo Nr. I-533 4, 7, 12, 13, 14, 15, 16, 19, 20, 24, 26, 27, 29, 32, 32-1, 33, 35-1, 53 straipsnių, devintojo skirsnio pakeitimo ir Įstatymo papildymo 15-1 straipsniu įstatymą pasikeitė dalis normų reglamentuojančių seniūnaičių rinkimų tvarką ir nuostatas, todėl būtina pakeisti Molėtų rajono savivaldybės taryba 2017 m. kovo 30 d. Nr. sprendimu B1-41 „Dėl Molėtų rajono savivaldybės seniūnaitijų seniūnaičių rinkimų ir atšaukimo tvarkos aprašo patvirtinimo“ patvirtintą Molėtų rajono savivaldybės seniūnaitijų seniūnaičių rinkimų ir atšaukimo tvarkos aprašą. Taip pat dėl minėtų pakeitimų buvo gautas ir Vyriausybės atstovų įstaigos Vyriausybės atstovo Panevėžio ir Utenos apskrityse 2021-02-12 teikimas Nr. TR3-10(5.3E) „Dėl Molėtų rajono savivaldybės seniūnaitijų seniūnaičių rinkimo ir atšaukimo tvarkos aprašo pakeitimo“.

Parengtas sprendimo projektas pagal šiuo metu galiojantį vietos savivaldos įstatymą.

1. Siūlomos teisinio reguliavimo nuostatos:

Sprendimo projekte keičiamos nuostatos susijusios su seniūnaičių kadencija, pasikeitus vietos savivaldos įstatymo nuostatoms dėl asmenų negalinčių būti renkamiems seniūnaičiais projekte siūloma įrašyti, kad seniūnaičiais negali būti renkami įstatyme nurodyti asmenys, taip pat įstatyme nurodomas naujas rinkimų būdas, t.y. balsavimas elektroninių ryšių priemonėmis balsuojant savivaldybės interneto svetainėje. Vietos savivaldos įstatyme nebelieka nuostatų dėl seniūnaičių atšaukimo, todėl ir sprendimo projekte pateiktame apraše nebelieka nuostatų dėl seniūnaičių atšaukimo.

1. Laukiami rezultatai: seniūnaičių rinkimai bus vykdomi pagal galiojančias vietos savivaldos įstatymo nuostatas.
2. Lėšų poreikis ir jų šaltiniai: sprendimo prėmimui ir įgyvendinimui lėšų poreikis nenumatomas.
3. Kiti sprendimui priimti reikalingi pagrindimai, skaičiavimai ar paaiškinimai: nėra.